A4-0080/98

Ψήφισμα σχετικά με τα αποτελέσματα των εργασιών της Συνέλευσης Ίσης Εκπροσώπησης ΑΚΕ-ΕΕ το 1997

Το Ευρωπαΐκό Κοινοβούλιο,

- λαμβάνοντας υπόψη τα ψηφίσματα που ενέκρινε η Συνέλευση Ίσης Εκπροσώπησης κατά την 24η και την 25η συνεδρίασή της, στις Βρυξέλλες (Μάρτιος 1997) ((ΕΕ C 308 της 9.10.1997)) και τη Λομέ (Οκτώβριος 1997),

- έχοντας υπόψη τη Γενική Έκθεση που εγκρίθηκε με μεγάλη πλειοψηφία από τη Συνέλευση Ίσης Εκπροσώπησης του Οκτωβρίου 1997,

- λαμβάνοντας υπόψη την έκθεση της Επιτροπής Ανάπτυξης και Συνεργασίας (A4-0080/98),

Α. έχοντας υπόψη ότι η άποψη που διαμόρφωσε το Ευρωπαΐκό Κοινοβούλιο για τις δραστηριότητες της Συνέλευσης Ίσης Εκπροσώπησης συμβάλλει στη συνοχή της πολιτικής της Ευρωπαΐκής Ένωσης για την ανάπτυξη και, ταυτόχρονα, η Συνέλευση Ίσης Εκπροσώπησης μπορεί να συμβάλει στην εξέταση των βασικών ζητημάτων της ευρωπαΐκής συνεργασίας με τις χώρες ΑΚΕ,

Β. έχοντας υπόψη τις επερχόμενες διαπραγματεύσεις για τη συνέχιση της αναπτυξιακής συνεργασίας με τις χώρες ΑΚΕ και τη σχετική συζήτηση που έχει αρχίσει στο Ευρωπαΐκό Κοινοβούλιο,

1. αναγνωρίζει τη σημαντική θέση που κατέχει η Συνέλευση Ίσης Εκπροσώπησης στο θεσμικό πλαίσιο της Σύμβασης Λομέ και στο διάλογο Βορρά - Νότου και τάσσεται υπέρ της θεσμικής ανεξαρτησίας της Συνέλευσης αυτής 7

2. επαναλαμβάνει το αίτημά του να υπαχθεί το Ευρωπαΐκό Ταμείο Ανάπτυξης στον κοινοτικό προϋπολογισμό, ούτως ώστε να καταστεί δυνατή ή άσκηση ενός πραγματικού κοινοβουλευτικού ελέγχου, τόσο όσο αναφορά τη συνολική χρηματοδότησή του όσο και την εκτέλεση των πιστώσεων 7

3. εφιστά την προσοχή στα σημαντικά προβλήματα των αναπτυσσόμενων χωρών και στο γεγονός της αμοιβαίας εξάρτησης μεταξύ των χωρών αυτών και των βιομηχανικών κρατών, καθώς και στην ανάγκη αλληλέγγυας συμπεριφοράς που απορρέει από το γεγονός αυτό 7 επιβεβαιώνει την αμετάβλητη δέσμευσή του απέναντι στις αναπτυσσόμενες χώρες, λαμβάνοντας ιδιαίτερα υπόψη την αναπόφευκτη επέκταση της παγκοσμιοποίησης όσο και τις αυξανόμενες τάσεις ελευθέρωσης 7

4. διαπιστώνει ότι οι εντολές για προγράμματα δράσης των μεγάλων διασκέψεων των Ηνωμένων Εθνών έχουν ανεπαρκώς εφαρμοσθεί και ζητεί ως εκ τούτου να ληφθούν απαραιτήτως υπόψη στο πλαίσιο της συνεχιζόμενης και της μελλοντικής συνεργασίας στο πλαίσιο της Λομέ 7

5. επισημαίνει ότι θα κινητοποιηθεί με στόχο να ληφθούν πλήρως υπόψη οι αρχές της συνεκτικότητας και της αποτελεσματικότητας της αναπτυξιακής συνεργασίας, κατά τη διαπραγμάτεση των μελλοντικών σχέσεων με τις χώρες ΑΚΕ, καθώς και για να λαμβάνεται ιδιαίτερα υπόψη στο μέλλον ο αυτόνομος χαρακτήρας των δράσεων σε θέματα αναπτυξιακής πολιτικής, στο πλαίσιο της Κοινής Εξωτερικής Πολιτικής και Πολιτικής Ασφάλειας 7

6. επαναλαμβάνει την επιθυμία του να δοθεί στη Συνέλευση Ίσης Εκπροσώπησης η δυνατότητα, υπό το φώς των συνεδριάσεών της στη διάρκεια του 1997 και λαμβάνοντας υπόψη το ψήφισμα του Κοινοβουλίου της 2ας Οκτωβρίου 1997 σχετικά με την Πράσινη Βίβλο της Επιτροπής για τις σχέσεις μεταξύ της Ευρωπαΐκής Ένωσης και τις χώρες ΑΚΕ ενόψει της έλευσης του 21ου αιώνα - προκλήσεις και επιλογές για μια νέα εταιρική σχέση (COM(96)0570 - C4-0639/96) ((EE C 325 της 27.10.1997, σελ. 28)), να εκφράσει την άποψή της στις διαπραγματεύσεις σχετικά με τους μελλοντικούς δεσμούς ΑΚΕ-ΕΕ, τις οποίες προώθησε το Πράσινο Βιβλίο και που προβλέπεται να ξεκινήσουν τον Σεπτέμβριο του τρέχοντος έτους 7

7. τονίζει τη μοναδικότητα της Συνέλευσης Ίσης Εκπροσώπησης ως δημοκρατικά νομιμοποιημένου οργάνου στο οποίο οι εκπρόσωποι των χωρών ΑΚΕ και εκείνοι του Ευρωπαΐκού Κοινοβουλίου συμμετέχουν ισότιμα 7 υπογραμμίζει τη σημασία που έχει η έκφραση της βούλησής τους, λόγω του γεγονότος αυτού και εφιστά την προσοχή στις ισχύουσες διατάξεις του Κανονισμού (άρθρο 15, παράγραφος 4) 7

8. εκτιμά ότι πρέπει να προβλεφθεί η συμμετοχή εκπροσώπων των κοινοβουλίων των Χωρών Υπερποντίων Χωρών και Εδαφών στις συνόδους της Συνέλευσης Ίσης Εκπροσώπησης ΑΚΕ-ΕΕ, χορηγώντας τους, π.χ., το καθεστώς μονίμων παρατηρητών 7

9. με δεδομένη τη διαφορά απόψεων μεταξύ της πλευράς ΕΕ και της πλευράς ΑΚΕ, όσον αφορά ορισμένες ιδιαίτερα αμφιλαγόμενες προτάσεις ψηφισμάτων, η οποία εκφράσθηκε με τις ψηφοφορίες της 25ης Συνέλευσης, καλεί τα μέλη του Προεδρείου της Συνέλευσης Ίσης Εκπροσώπησης να μελετήσουν πιθανές εναλλακτικές λύσεις στο ισχύον σύστημα ψηφοφορίας, στο οποίο αναφέρεται η παράγραφος 7, περιλαμβάνοντας ρητά στη μελέτη τους αυτή και τη διαμόρφωση ενός ενιαίου εκλογικού σώματος του οποίου τα μέλη θα ψηφίζουν μαζί, με μυστική ή φανερή ψηφηφορία αναλόγως των περιπτώσεων, αλλά χωρίς διαφοροποίηση μεταξύ των εκπροσώπων των χωρών ΑΚΕ και εκείνων του Ευρωπαΐκού Κοινοβουλίου 7

10. λαμβάνει υπόψη, στη συνάρτηση αυτή, τα ψηφίσματα για τη μείωση της οικονομικής αστάθειας καθώς και για την ειρηνική επίλυση των διαμαχών και συμμερίζεται την σε αυτά περιλαμβανόμενη ανάλυση των αιτιών της φτώχειας και της δημιουργίας διαμαχών, καθώς επίσης και τις προτάσεις για τον περιορισμό και την καταπολέμησή τους 7

11. συμμερίζεται την άποψη, που διατυπώνεται στο ψήφισμα σχετικά με την αλλαγή του κλίματος, σε ό,τι αφορά τις αιτίες αυτού του φαινομένου που απειλεί ολόκληρη την ανθρωπότητα, και θεωρεί τα αιτήματα που περιλαμβάνονται στο εν λόγω ψήφισμα ως τη βάση για την ανάληψη κοινής δράσης 7

12. καλεί το Προεδρείο της Συνέλευσης Ίσης Εκπροσώπησης να απαιτήσει από την Επιτροπή όπως απαντά πάντα γραπτώς στην εγκριθείσα έκθεση του γενικού εισηγητή και να περιλαμβάνει την γραπτή αυτή απάντηση στην ημερήσια διάταξη μιας από τις επόμενες Συνελεύσεις Ίσης Εκπροσώπησης ώστε να εξασφαλίζεται έτσι περισσότερο η καλή αξιολόγηση των εν λόγω εκθέσεων 7

13. συμφωνεί επίσης, λαμβάνοντας υπόψη την ανησυχητική κατάσταση που επικρατεί σε ορισμένες πόλεις των χωρών ΑΚΕ, με τα συμπεράσματα της Συνέλευσης Ίσης Εκπροσώπησης η οποία τάσσεται υπέρ μιας σφαιρικής, συνεκτικής και βιώσιμης πολιτικής για την ανάπτυξη των πόλεων και καλεί την Επιτροπή να δώσει ιδιαίτερη σημασία στα επείγοντα αυτά προβλήματα 7

14. τονίζει την ανάγκη όπως, στο πλαίσιο όλων των αναπτυξιακών δράσεων, ληφθεί μέριμνα για τη διαχείριση και/ή την εξυγίανση του περιβάλλοντος, ειδικότερα όσον αφορά την πρόληψη της ατμοσφαιρικής ρύπανσης και της ρύπανσης των υδάτων, την εξάλειψη των αποβλήτων και την προώθηση των ανανεώσιμων και φιλοπεριβαλλοντικών πηγών ενέργειας 7

15. κρίνει απαραίτητη την με τον κατάλληλο τρόπο πρόληψη των συνεπειών της κλιματολογικής αλλαγής, όπως είναι η απερήμωση και η ξηρασία, καθώς και οι φυσικές καταστροφές που απειλούν τα μικρά νησιωτικά κράτη, γεγονός που σημαίνει επίσης ότι θα πρέπει, στο Βορρά, να αλλάξουμε τρόπο ζωής και να θέσουμε τέρμα στην κατασπατάληση των πόρων 7

16. επιβεβαιώνει την άποψη ότι η ενίσχυση των δικαιωμάτων της γυναίκας και η ισομερής συμμετοσή των γυναικών σε όλη τη διαδικασία λήψης πολιτικών αποφάσεων αποτελούν ουσιαστική προϋπόθεση για την πρόοδο στον τομέα της ανάπτυξης και περιλαμβάνουν συγκεκριμένα τα ακόλουθα στοιχεία: σχολική φοίτηση, πρόσβαση στη βασική εκπαίδευση, πρόσβαση στη βασική υγειονομική περίθαλψη - ειδικότερα για τη διατήρηση και την αποκατάσταση της αναπαραγωγικής υγείας - και συμμετοχή στην αμειβόμενη εργασία στους άτυπους και μη τομείς της οικονομίας 7

17. εκφράζει την ανησυχία του για τις πολυάριθμες εμφύλιες διαμάχες και συγκρούσεις που έχουν ξεσπάσει στην αφρικανική ήπειρο, και επιδοκιμάζει, στο πλαίσιο αυτό, τα ψηφίσματα της Συνέλευσης Ίσης Εκπροσώπησης για την επίλυση των υφιστάμενων πολιτικών διαμαχών και προβλημάτων σε πολλές χώρες της περιοχής των Μεγάλων Λιμνών, στο Σουδάν, στο Κογκό - Μπραζαβίλ, στη Σιέρα Λεόνε, στην Αγκόλα και τη Σομαλία 7

18. εκφράζει τη λύπη του για το γεγονός ότι η σαφής στάση που τήρησε η Συνέλευση Ίσης Εκπροσώπησης, κατά τη συνεδρίασή της στις Βρυξέλλες, ενάντια στις μαζικές παραβιάσεις των ανθρωπίνων δικαιωμάτων από πλευράς του νιγηριανού καθεστώτος, κλονίσθηκε κατά τη σύνοδο στη Λομέ, λόγω της στάσης των χωρών ΑΚΕ 7 στο ίδιο πλαίσιο, εκφράζει τη λύπη του και για το γεγονός ότι το μεγαλύτερο μέρος των εκπροσώπων των χωρών ΑΚΕ δεν θεώρησαν σκόπιμο να ψηφίσουν υπέρ δύο ψηφισμάτων σχετικά με το Τόγκο και τη Δημοκρατία του Κογκό 7

19. πιστεύει ότι θα πρέπει να γίνει πολύ περισσότερο κατανοητό, εκ μέρους των εταίρων των χωρών ΑΚΕ, ότι το Ευρωπαΐκό Κοινοβούλιο θεωρεί τη δημοκρατία και το κράτος δικαίου απαραίτητη προϋπόθεση για την ειρηνική συμβίωση και τη συνεχή πρόοδο στον οικονομικό τομέα 7 παραπέμπει στη σαφή θέση του, όπως αυτή εκφράζεται στο ψήφισμα της 13ης Ιουνίου 1997 για τη διαδικασία-πλαίσιο σχετικά με την εφαρμογή του άρθρου 366α της Τέταρτης Σύμβασης Λομέ (COM(96)0069 - C4-0045/97 - 96/0050(AVC)) ((ΕE C 200 της 30.6.1997, σελ. 256)), και τονίζει ότι η επίσημη υποστήριξη για τη συνέχιση της αναπτυξιακής συνεργασίας προϋποθέτει τη συναίνεση των εταίρων όσον αφορά τις ελάχιστες αυτές απαιτήσεις 7

20. επικροτεί την υπογραφή διεθνούς σύμβασης για την απαγόρευση των ναρκών κατά προσώπων, σύμφωνα με το αίτημα που διατύπωσε η Συνέλευση Ίσης Εκπροσώπησης κατά την 24η σύνοδό της 7 τάσσεται επίσης υπέρ της μείωσης των κονδυλίων που εγγράφονται στον προϋπολογισμό των κρατών ΑΚΕ για στρατιωτικές δαπάνες, στο 1% του ΑΕΠ τους 7

21. ελπίζει ότι η πρόοδος που κατά τα φαινόμενα επετεύχθη από τον James Baker, διαμεσολαβητή για τη Δυτική Σαχάρα, θα επιτρέψει τη διενέργεια δημοψηφίσματος για την αυτοδιάθεση σε ικανοποιητικές συνθήκες και σύμφωνες προς τις αρχές των Ηνωμένων Εθνών 7

22. τονίζει ότι η επιλογή του τόπου συνεδρίασης της Συνέλευσης Ίσης Εκπροσώπησης προϋποθέτει και την αξιολόγηση του αντίστοιχου καθεστώτος και κάνει έκκληση στη Συνέλευση ΑΚΕ να λαμβάνει υπόψη τις αρχές της δημοκρατίας και του κράτους δικαίου κατά τη λήψη απόφασης σχετικά με τον τόπο συνεδρίασης 7

23. προτείνει στην Επιτροπή να προωθήσει με ταχύτητα την υπό εκπόνηση μελέτη για τη δημιουργία μιας υπηρεσίας η οποία θα διαχειρίζεται συντονισμένα τη βοήθεια προς τρίτες χώρες, οι περισσότερεςτων οποίων είναι χώρες ΑΚΕ 7

24. αναθέτει στον Πρόεδρό του να διαβιβάσει το παρόν ψήφισμα στη Συνέλευση Ίσης Εκπροσώπησης, το Συμβούλιο Υπουργών ΑΚΕ-ΕΕ, τις κυβερνήσεις των κρατών μελών της Κοινότητας, τις κυβερνήσεις και τα κοινοβούλια των χωρών ΑΚΕ, καθώς και το Συμβούλιο και την Επιτροπή.